Kiremitliktepe-bakkene

Kiremitliktepe-bakkene er et skihoppanlegg i byen Erzurum i Tyrkia. Anlegget ligger i den nordlige delen av skiområdet i fjellet Palandöken, ved Atatürk-universitetets campus, ca. 4 km fra Erzurum sentrum. Hoppanlegget består av fem hoppbakker med størrelse K125 (HS140), K95 (HS109), K65, K40 og K20,Skisprungschanzen-Archiv: Erzurum (Kiremitliktepe) (besøkt 7. oktober 2017) og er det første store hoppanlegget i Tyrkia. Det ble brukt under vinter-universiaden 2011 og junior-VM 2012. Alle hoppbakkene i anlegget er utstyrt med plastmatter slik at de kan brukes også i sommerhalvåret.

Anlegget sto ferdig i september 2010 og ble tatt i bruk med kontinentalcuprenn i kombinert og spesielt hopp 18. og 19. desember 2010. Snømangel gjorde at bare K95-bakken kunne brukes ved den anledningen.

Sommeren 2014 ble hoppanlegget med alle de fem hoppbakkene sterkt skadet av jordras.Gazete Güncel: Erzurum’da şok gelişme! (15. juli 2014) Anlegget ble gjenoppbygd og ble brukt under europeisk ungdoms-OL (EYOF) i februar 2017.

Bakkerekorden i K125-bakken er 144 meter, satt av David Siegel (Tyskland) i kontinentalcupen 20. januar 2018. I K95-bakken er bakkerekorden 117,5 meter, satt av Timi Zajc (Slovenia) i mix-lagkonkurransen under ungdoms-OL 17. februar 2017.FIS: Resultater Erzurum 17. februar 2017

Den første hoppbakken i Erzurum ble bygd i Kiremitliktepe-området på 1940-tallet, og i noen år framover var skihopping en populær sport i området.Erzurum 2011: 60 Years Dream Finally Came True… (22. september 2010, arkivert av Archive.is 22. desember 2012)Skisprungschanzen-Archiv: Erzurum (Kiremitlik Tabyası) (besøkt 7. oktober 2017) Etter en tid forfalt imidlertid bakken, og lite skjedde fram til byen ble tildelt vinter-universiaden 2011.

Viktige renn (skihopping)
Menn
 Dato Vinner  Andre Tredje Type renn/bakke 23. februar 2012  Nejc Dežman  Aleksander Zniszczoł Jaka Hvala Junior-VM (HS109) 25. februar 2012  Norge
Espen RøeMats BerggaardSimen Key GrimsrudPhillip Sjøen  Polen
Klemens MurańkaTomasz ByrtBartłomiej KłusekAleksander Zniszczoł  Østerrike
Christoph StauderUlrich WohlgenanntStefan KraftLukas Müller Junior-VM, lagkonkurranse (HS109)

Kvinner
 Dato Vinner  Andre Tredje Type renn/bakke 23. februar 2012  Sara Takanashi  Sarah Hendrickson  Carina Vogt Junior-VM (HS109) 25. februar 2012  Japan
Yūki ItōYurina YamadaKaori IwabuchiSara Takanashi  Tyskland
Ramona StraubSvenja WürthKatharina AlthausCarina Vogt  Slovenia
Urša BogatajEma KlinecŠpela RogeljKatja Požun Junior-VM, lagkonkurranse (HS109)

Kilder
FIS Ski Jumping: Erzurum – Kiremittepe Ski Jump (besøkt 24. desember 2010)
FIS Ski Jumping: COC-M: Lack of snow in Erzurum (16. desember 2010, besøkt 24. desember 2010)
Erzurum 2011: Sports Venues (besøkt 24. desember 2010)

Kategori:Hoppbakker i Tyrkia
Kategori:Erzurum (provins)